भारतीय फिल्म और टेलिविज़न संस्थान
भारतीय फिल्म और टेलिविज़न संस्थान (Film and Television Institute of India,FTII) भारत के पुणे शहर में स्थित हैं। यह संस्थान भारत सरकार के सूचना एवं प्रसारण मंत्रालय के अंतर्गत एक स्वशासी संस्था है। सन १९६० में पुणे के प्रभात स्टूडियो परिसर में इस संस्थान को स्थापित किया गया। विगत वर्षों में भारतीय फिल्म और टेलिविज़न संस्थान के छात्रों ने भारतीय एवं अंतर्राष्ट्रीय सिनेमा एवं टेलिविज़न के क्षेत्र में काफी नाम कमाया है। एफटीआईआई से सिनेमा की मशहूर हस्तियों जैसे नसीरुद्दीन शाह, शबाना आज़मी, ओम पुरी, जया बच्चन ने प्रशिक्षण हासिल किया है। भारतीय फ़िल्म और टेलीविज़न संस्थान, सूचना एवं प्रसारण मंत्रालय, भारत सरकार के तहत एक स्वायत्त निकाय के रूप में कार्य करता है और यह सोसाइटी पंजीकरण अधिनियम, 1860 के तहत पंजीकृत है। वर्तमान में फिल्म निर्माता शेखर कपूर एफटीआईआई के अध्यक्ष हैं।
चाणक्य पुरी
इस क्षेत्र में आने वाले मार्ग इस प्रकार से हैं:- चाणक्य पुरी का इलाका दिल्ली में एक पाश इलाका तो माना जाता ही है, साथ ही इसे एम्बेसी एरिया भी कहा जाता है क्योंकि सभी प्रमुख देशों के दूतावास इसी इलाके में स्थित हैं।  दक्षिण पूर्वी हिस्से से लगता हुआ नेहरू पार्क है। यहाँ एक वृहत घास का मैदान है, व पार्क है। यहीँ भैरों मन्दिर भी बना है। इसके उत्तर में अशोक होटल व सम्राट होटल नामक पाँच सितारा होटल भी हैं। दक्षिण में यशवंत प्लेस नामक वाणिज्यिक केन्द्र है, जहाँ चाणक्य सिनेमा बना है। यशवंत प्लेस विदेशियों खासकर एम्बेसी के लोगों व भारत से विदेश आने वाले खासकर दिल्ली के लोगों की पसंदीदा जगह है। यहां ज्यादातर लोग लैदर का सामान व गरम कपड़े खरीदने आते हैं। कपड़ों के अलावा यहां आक्साइड, सोने व मोतियों के गहने भी मिलते हैं। यशवंत प्लेस के काम्पलेक्स में ही चाइनीस फ़ास्ट फ़ूड की कई छोटी-छोटी दुकानें हैं। दक्षिण पश्चिम इलाके में, सरदार पटेल मार्ग पर स्थित हैं होटल मौर्य शेरेटन व होटल ताज पैलेस। यह दोनों भी पाँच सितारा होटल हैं। मौर्य शेरेटन के साथ ही भारत की इंटेलीजेन्स की एक यूनिट का दफ़्तर भी है। इसके अतिरिक्त यहां दिल्ली विश्वविद्यालय के दो प्रमुख महाविद्यालय मैत्रेयी व जीस्स एंड मेरी भी हैं।